.3. การประกอบธุรกิจของแต่ละสายผลิตภัณฑ์

3.1 โครงสร้างพื้นฐานในการให้บริการของบริษัท ประกอบด้วย 3 ส่วนประกอบหลักคือ

- ส่วนเครือข่ายอินเทอร์เน็ตหลัก (Internet Backbone) 

- ส่วนเชื่อมต่อวงจรภายในประเทศ (Domestic Connectivities)

- ส่วนเชื่อมต่อวงจรระหว่างประเทศ (International Connectivities)

ส่วนเครือข่ายอินเทอร์เน็ตหลัก (Internet backbone) 

โครงสร้างเครือข่ายอินเทอร์เน็ตหลักของบริษัท ประกอบด้วยเครือข่าย (Network)
ที่ให้บริการในเขตกรุงเทพฯ และปริมลฑล ตั้งอยู่ที่อาคารไทยซัมมิท ทาวเวอร์
และอาคารบางกอกไทยทาวเวอร์ โดยการเชื่อมต่อระหว่างอาคารทั้งสองด้วยวงจร Fiber Optic
ที่ความเร็ว 1 Gbps และนอกจากนี้ ยังมีวงจรสำรองระหว่างอาคาร ที่ความเร็ว 2 Gbps
ผ่านเครือข่าย MetroLAN ซึ่งข้อมูลของทั้งสองอาคารจะมีการสำรองซึ่งกันและกัน
โดยเครือข่ายหลักจะเชื่อมโยงเครือข่ายไปยังต่างจังหวัดที่เป็นที่ตั้งของสำนักงาน
สาขาของบริษัทและเชื่อมต่อไปยังจังหวัดอื่นๆ ทั่วประเทศ

นอกจากนี้ ยังเชื่อมต่อด้วยเครือข่ายความเร็วสูงไปยังเขตอุตสาหกรรมซอฟต์แวร์ประเทศไทย
(Software Park Thailand) อุทยานวิทยาศาสตร์ประเทศไทย (Thailand Science Park)
และเครือข่าย MetroLAN ของบริษัท
ซึ่งเป็นเครือข่ายการให้บริการอินเทอร์เน็ตความเร็วสูงไปยังอาคารสำนักงานในเขตกรุงเทพมหานคร
และปริมณฑล ครอบคลุมพื้นที่กว่า 1 ล้าน ตารางเมตร ด้วยเทคโนโลยี Ultra hi-speed
Internet ความเร็วสูงกว่าอินเทอร์เน็ตบรอดแบนด์ถึง 8,000 เท่า
โดยจะเน้นในเขตที่ตั้งธุรกิจที่สำคัญ เช่น ย่านเพลินจิต สีลมและสาทร ฯลฯ โดย ณ สิ้นปี 2549
มีพื้นที่ให้บริการครอบคลุมย่านธุรกิจกว่า 1,200 บริษัท และได้ขยายบริการไปสู่ภูมิภาค เช่น
ภาพเหนือ และภาคตะวันออก

ในส่วนของเครือข่ายหลักได้มีการปรับปรุง (Upgrade) เทคโนโลยีจากเดิมที่ใช้แบบ Fast
Ethernet ที่ความเร็ว 100 Mbps เป็นเทคโนโลยีแบบ Gigabit Ethernet ที่ความเร็ว
1,000 Mbps แบบหลายเส้นทาง ทำให้เครือข่ายมีความเร็วสูงขึ้นและมีเสถียรภาพมากขึ้น
ปัจจุบันทางบริษัทได้รับการจัดสรร IP address จำนวน 864 Class C ( 1 Class C เท่ากับ
256 IP address ซึ่งสามารถให้บริการลูกค้าได้ 254 ราย)
จากศูนย์สารสนเทศเครือข่ายเอเซีย-แปซิฟิก (APNIC: Asia Pacific Network
Information Center) ซึ่งจะทำให้สามารถรองรับการให้บริการลูกค้าได้เป็นจำนวนมาก
นอกจากนี้ ณ วันที่ 14 กุมภาพันธ์ 2550 จากการวัดของ Routing Arbiter Database
บริษัทได้บริหารเครือข่ายอินเทอร์เน็ตเป็นจำนวนทั้งสิ้น 1,130 Class C โดยเป็น IP
ที่บริษัทได้รับการจัดสรร รวมถึง IP ของลูกค้า

 ส่วนเชื่อมต่อวงจรภายในประเทศ (Domestic Connectivities)

ปัจจุบันเครือข่ายอินเทอร์เน็ตหลักของบริษัทได้มีการเชื่อมต่อเข้ากับวงจรสื่อสารภายในประเทศ
เพื่อให้ผู้ใช้บริการอินเทอร์เน็ตสามารถแลกเปลี่ยนข้อมูลภายในประเทศและเชื่อมต่อกับผู้ให้บริการอินเทอร์เน็ต
(Internet Service Provider: ISP) รายอื่นในประเทศได้อย่างรวดเร็ว
โดยทำการเชื่อมต่อเข้ากับเครือข่ายหลัก 3 แห่ง คือ

  1. เครือข่ายของโครงการข้อมูลวิจัยอินเทอร์เน็ต หรือ Internet Information Research
  (IIR) ของ NECTEC (เดิมเรียกว่า Public Internet Exchange หรือ PIE)
  บริษัทเชื่อมต่อเครือข่ายอินเทอร์เน็ตหลักเข้ากับ IIR ผ่านทางระบบ Local Area Network
  (LAN) เนื่องจากที่ตั้งของเครือข่ายอินเทอร์เน็ตหลักของบริษัทอยู่ในอาคารเดียวกันกับ IIR
  โดยเชื่อมต่อกับ IIR ด้วยความเร็วที่สูงถึง 200+200 Mbps (หมายถึง
  ความกว้างของวงจรขาเข้า+ความกว้างของวงจรขาออก)

  2. เครือข่าย National Internet Exchange (NIX) ของ กสท
  บริษัทเชื่อมต่อเครือข่ายอินเทอร์เน็ตหลักเข้ากับ NIX ผ่าน

  ทางระบบเคเบิ้ลใยแก้วความเร็วสูงที่ความเร็ว 1.5+1.5 Gbps

  3. เครือข่าย National Internet Exchange (NIX) ของ ทีโอที
  บริษัทเชื่อมต่อเครือข่ายอินเทอร์เน็ตหลักเข้ากับ NIX ผ่าน

  ทางระบบเคเบิ้ลใยแก้วความเร็วสูงที่ความเร็ว 2 + 2 Gbps

ส่วนเชื่อมต่อวงจรระหว่างประเทศ (International Connectivities)

บริษัทมีการลงทุนอย่างต่อเนื่องในส่วนของวงจรระหว่างประเทศเพื่อรักษาประสิทธิภาพในการเชื่อมต่อไปยังเครือข่ายอินเทอร์เน็ตในต่างประเทศ
ในปัจจุบันบริษัทมีการเชื่อมต่อช่องสัญญาณอินเทอร์เน็ตไปยังต่างประเทศด้วยความสามารถในการรับส่งข้อมูลรวมสูงถึง
551+551 Mbps แบบส่งสัญญาณได้ทั้งสองทาง คือทั้งขาเข้าและขาออก (full duplex)
โดยการเชื่อมต่อวงจรระหว่างประเทศของบริษัท
สามารถให้บริการแก่ลูกค้าได้อย่างรวดเร็วและครอบคลุมพื้นที่ทั่วโลก ดังต่อไปนี้

1. การเชื่อมต่อผ่านสายเคเบิ้ลใยแก้วนำแสงของ Singapore Telecom (Singtel)
ที่ความเร็ว 51+51 Mbps ผ่านสิงคโปร์ ไปยังเครือ ข่ายอินเทอร์เน็ตทั่วโลก

2. การเชื่อมต่อผ่านสายเคเบิ้ลใยแก้วนำแสงของ กสท ที่ความเร็ว 500+500 Mbps ผ่าน
International Internet Gateway (IIG) ของ กสท ไปยังเครือข่ายอินเทอร์เน็ตทั่วโลก

3.2 กลุ่มธุรกิจของบริษัท

บริษัทได้แบ่งกลุ่มธุรกิจออกเป็น 2 ลักษณะดังนี้

1) การให้บริการเชื่อมต่ออินเทอร์เน็ต (Full Internet Access Business)

2) การให้บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions)

1) บริการเชื่อมต่ออินเทอร์เน็ต (Full Internet Access Business)

บริษัทดำเนินธุรกิจเป็นผู้ให้บริการเชื่อมต่ออินเทอร์เน็ตด้วยความเร็วที่หลากหลาย
มีพื้นที่ให้บริการอินเทอร์เน็ตครอบคลุมทุกจังหวัด ทำให้ผู้ใช้บริการทั่วประเทศ
สามารถเชื่อมต่อเข้าสู่เครือข่ายอินเทอร์เน็ตได้ทั่วประเทศ ทั้งนี้ปัจจุบันบริษัทมีสาขาทั้งสิ้น 8 สาขา
ได้แก่ สาขาเชียงใหม่ พิษณุโลก นครราชสีมา ขอนแก่น พัทยา สุราษฎร์ธานี หาดใหญ่
และสาขาภูเก็ต

บริการเชื่อมต่ออินเทอร์เน็ตสามารถแบ่งตามลักษณะลูกค้าเป็น 2 กลุ่มหลักคือ
บริการเชื่อมต่ออินเทอร์เน็ตเพื่อธุรกิจ (Business Access)
และบริการเชื่อมต่ออินเทอร์เน็ตส่วนบุคคล (Home Access) รายละเอียดแต่ละกลุ่มบริการ มีดังนี้

 Business Access : บริการเชื่อมต่ออินเทอร์เน็ตเพื่อธุรกิจ

  ให้บริการองค์กรธุรกิจทั่วประเทศผ่านการเชื่อมต่อที่หลากหลาย ได้แก่
  บริการผ่านโครงข่ายอินเทอร์เน็ต บรอดแบนด์ สายวงจรเช่า (Leased Line) โครงข่าย
  MetroLAN ที่เชื่อมโยงเครือข่ายภายในสำนักงานบนอาคารชั้นนำใจกลางกรุงเทพมหานคร
  ด้วยความเร็ว 10-100 Mbps บนโครงข่าย Fiber Optic ขนาด Gigabit Per Second
  บริการเชื่อมต่ออินเทอร์เน็ตเพื่อธุรกิจ เป็นการให้บริการที่มีคุณภาพและเสถียรภาพสูง
  มีการบริหาร Bandwidth ให้เหมาะสมกับความต้องการของลูกค้า
  ส่งผลให้บริการนี้เป็นได้รับการยอมรับและเลือกใช้งานจากองค์กรธุรกิจขนาดใหญ่ของประเทศหลายองค์กร
  นอกจากนี้ ยังมีบริการ Broadband Plus ซึ่งเป็นบริการอินเทอร์เน็ตแบบ ADSL
  ที่มีความเร็วตั้งแต่ 256/128 kbps ถึง 2,048/512 kbps
  บริการดังกล่าวเป็นความร่วมมือระหว่างบริษัทและบมจ.ทีโอที
  ที่ให้บริการในเขตกรุงเทพฯและปริมณฑล ซึ่งมุ่งเน้นกลุ่มลูกค้า SMEs
  ที่มีการใช้งานอินเทอร์เน็ตภายในประเทศเป็นส่วนใหญ่

Inet-Empower

  ทุกวันนี้มีบริษัทจำนวนมากที่เริ่มทำงานในลักษณะของ Mobile Office/ Sales Forces
  กล่าวคือมีพนักงานขายจำนวนมากกระจายไปทั่วประเทศ
  โดยแต่เดิมนั้นพนักงานขายจะใช้วิธีส่งโทรสารมายืนยันคำสั่งซื้อซึ่งไม่ค่อยสะดวกนัก
  และเมื่ออินเทอร์เน็ตได้เข้ามีบทบาทจึงเปลี่ยนมาใช้ e-mail แทน ดังนั้น บริการ
  Inet-Empower
  จึงเป็นบริการที่ตอบสนองและรองรับการใช้งานอินเทอร์เน็ตของบริษัทที่มีพนักงานหรือสาขาจำนวนมากได้เป็นอย่างดี
  โดยคุณสมบัติหลักของบริการนี้คือให้อำนาจแก่ผู้ดูแลระบบของบริษัทสามารถจัดสรรจำนวนชั่วโมงการใช้งานอินเทอร์เน็ตของพนักงานแต่ละคนหรือแต่ละแผนกได้
  โดยผู้ดูแลระบบสามารถโอนย้ายชั่วโมงการใช้งานจากพนักงานคนหนึ่งไปสู่พนักงานอีกคนได้อย่างอิสระ
  หรือสามารถเพิ่มหรือลบชื่อผู้ใช้งานได้อย่างง่ายดาย
  ทำให้สามารถใช้ทรัพยากรได้คุ้มค่าจากทุกเม็ดเงินที่ได้จ่ายไป

 Web Hosting Service

  บริการให้เช่าพื้นที่รับฝากเว็บไซต์ด้วย Web Servers ประสิทธิภาพสูง รวดเร็ว
  มีการจัดการและดูแลระบบด้วยเทคโนโลยีที่นําสมัย เชื่อถือได้
  และมีความปลอดภัยสามารถเลือกใช้ระบบปฏิบัติการได้ทั้งแบบ Windows และ Unix
  เพื่อรองรับระบบ Web Applications ต่างๆ
  ซึ่งช่วยให้สามารถเข้าสู่ธุรกิจบนอินเทอร์เน็ตได้เร็วขึ้น
  พร้อมรองรับการเติบโตของธุรกิจเว็บไซต์ของท่านไม่ว่าจะเป็นระดับเริ่มต้นหรือระดับองค์กรขนาดใหญ่ทั้งในและต่างประเทศ

Mail Hosting Service

  บริการให้เช่าพื้นที่จัดเก็บ e-mail โดยสามารถใช้ e-mail address
  ภายใต้โดเมนนเนมของบริษัทหรือองค์กรได้ มั่นใจกับ Mail Servers
  ขนาดใหญ่มีประสิทธิภาพสูง ตั้งอยู่ในส่วน INET Data Center
  ขนาดใหญ่ของบริษัทที่มีระบบรักษาความปลอดภัยครบวงจร
  พร้อมเจ้าหน้าที่เทคนิคดูแลด้านเครือข่าย ( Network) ตลอด 24 ชั่วโมง

 Home Access : บริการเชื่อมต่ออินเทอร์เน็ตส่วนบุคคล

Inet-Broadband Personal

  บริการเชื่อมต่ออินเทอร์เน็ตความเร็วสูงเพื่อนักธุรกิจและนักท่องอินเทอร์เน็ตทั่วไป
  บนเครือข่ายขนาดใหญ่ที่มีเสถียรภาพสูงด้วยความเร็ว 64-256 Kbps
  พร้อมหลากหลายเทคโนโลยีและระดับความเร็วที่สามารถเลือกได้สำหรับทุกงบประมาณ

 Inet-Easy (Unlimited) Dial-up 56K

  เนื่องจากการให้บริการ ADSL นี้ยังกระจุกตัวอยู่เฉพาะในเขตกรุงเทพฯ และจังหวัดใหญ่ ๆ
  เท่านั้น
  อีกทั้งด้วยข้อจำกัดของเทคโนโลยีนี้เองที่ไม่สามารถให้บริการในพื้นที่ที่อยู่ห่างจากชุมสายเกิน 4
  กิโลเมตรได้ ซึ่งหมายความว่ายังมีผู้ใช้อินเทอร์เน็ตอีกจำนวนมากที่ไม่สามารถใช้งาน ADSL ได้
  ดังนั้น
  บริษัทเสนอบริการเพื่อให้ผู้ใช้งานอินเทอร์เน็ตเหล่านี้ได้มีโอกาสใช้อินเทอร์เน็ตคุณภาพสูงในราคาประหยัด
  ด้วยบริการ Inet-Easy (Unlimited) Dial-up 56k
  ทั้งแบบแพ็คเกจและแบบบริการรายเดือน
  โดยผู้ใช้สามารถใช้งานได้ไม่จำกัดจำนวนชั่วโมงต่อเดือน
  ซึ่งได้รับผลตอบรับที่ดีจากตลาดโดยเฉพาะในต่างจังหวัด
  รวมถึงกลุ่มผู้เริ่มใช้งานอินเทอร์เน็ตและคอมพิวเตอร์ นอกจากนี้
  บริการนี้ยังเหมาะสมกับผู้ใช้อินเทอร์เน็ตที่ใช้ e-mail เป็นหลักด้วย

International roaming

  บริษัทร่วมกับพันธมิตร ให้บริการเสริม International Roaming
  สำหรับลูกค้าทั้งประเภทบุคคลและองค์กร
  เพื่อให้สามารถเชื่อมต่ออินเทอร์เน็ตได้จากทั่วทุกมุมโลกด้วย account
  เดียวกับที่ใช้ในประเทศไทย
  และนำไปเชื่อมต่ออินเทอร์เน็ตผ่านสายโทรศัพท์ท้องถิ่นจากทั่วโลกได้ทันที
  ไม่ต้องสิ้นเปลืองค่าต่อโทรศัพท์ทางไกลกลับเมืองไทยหรือที่ทำงานและไม่จำเป็นต้องสมัครสมาชิกเพิ่มเติมในประเทศนั้นๆ
  แต่อย่างใด

2) บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions)

เพื่อตอบสนองทุกความต้องการของธุรกิจ
โดยพัฒนาบริการบนพื้นฐานทรัพยากรเครือข่ายและความเชี่ยวชาญการให้บริการลูกค้าชั้นนำผสานกับความร่วมมือจากพันธมิตร
เกิดเป็นบริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions) 4 กลุ่มหลักเพื่อเสริมประสิทธิภาพการดำเนินธุรกิจยุคใหม่ดังนี้

1.  Banking & Financial Solutions
    เป็นบริการเพื่อทำธุรกรรมทางการเงินที่เน้นความปลอดภัยของข้อมูลสูงสุดสะดวก ฉับไว
    ด้วยเครือข่ายความเร็วสูงที่ล้ำสมัย และเชื่อมโยงกับสถาบันการเงินชั้นนำ อาทิ บริการ EDC
    Network Pool ซึ่งเป็นบริการเครือข่ายรับชำระเงินผ่านบัตร เครดิต เดบิต
    และสมาร์ตการ์ด รวมถึงการขาย และให้เช่าเครื่องรับชำระเงิน (EDC/POS Terminal)
    ระบบ Networking ตลอดจนเป็นผู้เชี่ยวชาญด้าน Value Added Applications
    ต่างๆในธุรกิจ Banking & Financial ลักษณะผลิตภัณฑ์และบริการของ Banking &
    Financial Solutions มีดังนี้

  Terminals

  บริษัทเป็นผู้ให้บริการเช่า จำหน่ายและติดตั้งเครื่องรับชำระเงินผ่านบัตรอิเล็กทรอนิกส์ โดยความ

  ร่วมมือของผู้ผลิตชั้นนำจากต่างประเทศ รวมถึงทำการวิจัยพัฒนา
  ในส่วนที่เกี่ยวกับเครื่องรับชำระเงินผ่านบัตรอิเล็กทรอนิกส์ ที่ทันสมัยและมีค่าใช้จ่ายที่เหมาะสม
  เช่น เครื่องรับชำระเงินผ่านบัตรอิเล็กทรอนิกส์แบบไร้สายที่ใช้สัญญาณโทรคมนาคม
  (Mobile/Wireless Terminal)
  เครื่องรับชำระเงินผ่านบัตรอิเล็กทรอนิกส์ที่สามารถเชื่อมต่อเครือข่ายรับชำระเงินด้วยเครือข่ายอินเทอร์เน็ต
  (TCP/IP) และเครื่องรับชำระเงินผ่านบัตรอิเล็กทรอนิกส์แบบที่ไม่ต้องใช้บัตรสัมผัสกับเครื่อง
  (Contactless Terminal)

  Networking

  บริษัทได้เปิดให้บริการระบบเครือข่าย Nationwide EDC Network Pool เพื่อการรับ ส่ง
  และเชื่อมต่อข้อมูลอิเล็กทรอนิกส์ระหว่างเครื่องรับและอ่านบัตรอิเล็กทรอนิกส์ต่างๆเข้ากับระบบเครือข่ายอิเล็กทรอนิกส์ของธนาคารหรือสถาบันการเงินของผู้ออกบัตรและ/หรือให้บริการอื่นๆผ่านบัตรดังกล่าว
  โดยที่ระบบเครือข่ายดังกล่าวรองรับการเชื่อมต่อทุกรูปแบบไม่ว่าจะเป็นระบบผ่านสายโทรศัพท์
  (PSTN) ผ่านเครือข่ายอินเทอร์เน็ต (TCP/IP) และ ระบบผ่านสัญญาณโทรคมนาคมแบบเซลลูล่า
  (GPRS) และนอกเหนือจากนี้ บริษัทยังให้บริการระบบ Terminal Line Encryption
  เทคโนโลยีล้ำสมัยจากต่างประเทศ
  ซึ่งเป็นระบบรักษาความปลอดภัยของข้อมูลการรับชำระเงินผ่านบัตรบนเครือข่ายตลอดเส้นทางการการรับส่งข้อมูล
  ส่งผลให้การบริการนี้ได้รับการตอบรับจากลูกค้าเป็นอย่างดี มีอัตราการเจริญเติบโตสูง

  Applications

  นอกจากการให้บริการด้านเครื่องรับชำระเงินผ่านบัตรอิเล็กทรอนิกส์ และระบบ Nationwide
  EDC Network Pool แล้ว
  บริษัทยังให้บริการเกี่ยวกับการพัฒนาโปรแกรมประยุกต์ที่จะช่วยเพิ่มมูลค่าให้แก่ธุรกิจการเงินและการธนาคารต่างๆ
  (Value Added Application) เช่น
  โปรแกรมประยุกต์สำหรับบริหารบัตรเติมน้ำมันให้แก่องค์กร (Fleet Card Applications)
  และโปรแกรมประยุกต์สำหรับบริหารบัตรจัดซื้อสินค้าและบริการผ่านอินเทอร์เน็ต (Online
  Purchasing Card) โปรแกรมประยุกต์สำหรับจัดการโปรแกรมตลาดบนเครื่อง EDC
  Terminal (Marketing Content Management Allocations)
  และโปรแกรมประยุกต์อื่นๆ เพื่อเป็นเครื่องมือทางการตลาดให้แก่สถาบันการเงิน

2.  e-Business & Media Services เป็นบริการเพื่อธุรกิจที่ใช้ประโยชน์จากสื่ออิเล็กทรอนิกส์
    ทั้งเว็บไซต์ การAutomate ระบบงานด้วยคอมพิวเตอร์
    งานวางแผนโฆษณาประชาสัมพันธ์ออนไลน์ผ่านเครือข่ายอินเทอร์เน็ต ตลอดจน Mobile
    Application
    และการพาณิชย์อิเล็กทรอนิกส์ในลักษณะที่มีปฏิสัมพันธ์กับผู้ใช้และกลุ่มเป้าหมายสูง

  บริการวางแผนโฆษณาและกิจกรรมการตลาดครบวงจร
  เป็นบริการวางแผนจัดกิจกรรมการตลาด การส่งเสริมการขาย การประชาสัมพันธ์
  การสร้างความเชื่อมั่นในผลิตภัณฑ์ ต่าง ๆ แบบสื่อสารสองทาง (Interactive)
  บนอินเทอร์เน็ต รวมถึงการติดตามผลการโฆษณาและวัดผลข้อมูลในเชิงสถิติ
  เพื่อวิเคราะห์และปรับเปลี่ยนกลยุทธ์เพื่อให้ได้ลูกค้าที่ตรงกลุ่มเป้าหมาย

  บริการออกแบบโฆษณา On-line
  เป็นการสร้างสรรค์และออกแบบงานโฆษณา
  เพื่อสื่อสารกับกลุ่มเป้าหมายและกระตุ้นพฤติกรรมของผู้ซื้อได้อย่างมีประสิทธิภาพ

บริการวิจัยตลาดผ่านสื่ออินเทอร์เน็ต
ด้วยศักยภาพของเครื่องมือและระบบติดตามพฤติกรรมผู้บริโภคที่ทันสมัยที่สุดในประเทศ จึงทำให้
สามารถวิเคราะห์ วิจัยการตลาด เก็บข้อมูลสถิติต่าง ๆ ของผู้เยี่ยมชมเว็บไซต์  รวมทั้งวิเคราะห์
พฤติกรรมและ ความสนใจของกลุ่มเป้าหมาย

บริการออกแบบและพัฒนาเว็บไซต์
บริการให้คำปรึกษาด้านการพัฒนาเว็บไซต์ในทุกรูปแบบอย่างครบวงจร
ตั้งแต่การเริ่มต้นพัฒนาเว็บไซต์ ในรูปแบบพื้นฐาน
ไปจนถึงการบริหารจัดการเว็บไซต์โดยใช้ระบบฐานข้อมูล หรือออกแบบและพัฒนาระบบ e-
Commerce ดูแลเว็บไซต์ให้มีประสิทธิภาพและทันสมัยอยู่เสมอ
รวมไปถึงให้บริการพื้นที่เพื่อจัดตั้งเว็บไซต์ ให้ บริการตั้ง Co-Location Server
ด้วยประสิทธิภาพการเรียกข้อมูลด้วยความเร็วสูงสุดและความปลอดภัยบนเครือข่าย ของไอเน็ต

บริการออกแบบและพัฒนาแอพพลิเคชั่นส์
บริการออกแบบและพัฒนาแแอพพลิเคชั่นเพื่อสนับสนุนการใช้งานทั้งในและนอกองค์กร เพื่อ
ความสะดวกและคล่องตัวในการติดต่อสื่อสารกับทั้งหน่วยงานภายในและลูกค้าขององค์กร

บริการออกแบบและพัฒนาระบบ Internet Broadcast
ด้วยเทคโนโลยีที่ก้าวหน้าและความแข่งแกร่งของโครงสร้างพื้นฐานทางอินเทอร์เน็ตบริการออกแบบและ
พัฒนาระบบ Internet Broadcast
จะช่วยให้ทุกองค์กรสามารถสื่อสารข้อมูลของบริษัทไปยังกลุ่มเป้าหมายด้วยรูป
แบบที่ทันสมัยผ่านอินเทอร์เน็ต ไม่ว่าจะเป็น Radio on net , VDO on net , Live
Broadcast หรือ VDO on demand

3.  Professional Services
    เป็นบริการจัดหาจัดสร้างกระบวนการธุรกิจสำหรับความต้องการเฉพาะอย่าง
    ซึ่งรวมถึงบริการแบบ Outsourcing การจัดสร้างและ Automate
    ระบบงานให้มีประสิทธิภาพยิ่งขึ้น

  บริการรับพัฒนาระบบ Digital Signage

  บริษัทรับพัฒนาระบบ บริหารจัดการเครือข่ายและแสดงสื่อโฆษณาบนจอ 3 มิติให้กับบริษัท
  แอปโซลูท อิมแพค จำกัด ที่สยามพารากอนและดิเอ็มโพเรียม ซึ่งสามารถปรับเปลี่ยนเนื้อหา
  เพิ่มหรือลดความถี่ และข้อความพิเศษลงบนโฆษณา
  รวมถึงการถ่ายทอดสดกิจกรรมการตลาดแบบเรียลไทม์ ผ่านโครงข่ายอินเทอร์เน็ตความเร็วสูง
  MetroLAN โดยใช้ศูนย์ข้อมูลอินเทอร์เน็ต (INET Data Center) เป็นที่ควบคุมการทำงาน
  ซึ่งเป็นการต่อยอดจากทรัพย์สินที่มีอยู่ให้เกิดประโยชน์ให้มากที่สุด
  โดยไม่ได้เพิ่มการลงทุนส่วนบริการนี้แต่อย่างใด

4.  Business Integration
    เป็นบริการจัดการธุรกิจบนระบบอิเล็กทรอนิกส์โดยเชื่อมโยงกระบวนการทำงาน

  ของฝ่ายต่างๆ ที่เกี่ยวข้องให้ทำงานและสื่อสารได้อย่างมีประสิทธิภาพ ลดการทำงานที่ซ้ำซ้อน
  และความผิดพลาดที่เกิดจากคน อาทิ Supply – Chain Management, e-Logistics

บริการไอทีแก่ภาครัฐ

บริษัทเป็นสมาชิกที่ปรึกษากับศูนย์ข้อมูลที่ปรึกษาไทย กระทรวงการคลัง เป็นที่ปรึกษาประเภท A
(ชั้นสูงสุด) หมายเลข 1636 และได้ต่อทะเบียนเมื่อวันที่ 1 กุมภาพันธ์ 2550
ในฐานะที่ปรึกษาสาขาสื่อสารโทรคมนาคม ด้าน เทคโนโลยีสารสนเทศ
โดยจะให้คำปรึกษาในการจัดทำโครงการต่างๆ

ในปี 2549 บริษัทได้ให้บริการด้านไอทีเพื่อช่วยในการรวบรวมข้อมูลการขยายตัวของสิ่งปลูกสร้าง
โดยได้ทำ โครงการร่วมกับศูนย์ข้อมูลอสังหาริมทรัพย์ ธนาคารอาคารสงเคราะห์
พัฒนาระบบต้นแบบจัดเก็บและสร้างฐาน ข้อมูลใบอนุญาตก่อนสร้างให้แก่หน่วยงานท้องถิ่น
และได้พัฒนาระบบ GIS (Geographic Information System) ซึ่ง
เป็นระบบที่ใช้ในการจัดเก็บ บันทึก ปรับปรุง วิเคราะห์ประมวลผล แล้วแสดงข้อมูลในเชิงภูมิศาสตร์
โดยใช้เป็น เครื่องมือในการศึกษา วิเคราะห์ สภาพปัญหาในพื้นที่นั้นๆ
เพื่อนำมาใช้ประกอบการตัดสินใจ วางแผน ดำเนินงาน ติดตามการทำงาน
และประเมินผลการดำเนินงาน นอกจากนี้ บริษัท ยังได้รับความไว้วางใจจากเมืองพัทยา ในการจัด
ทำโครงการรถโมบายเคลื่อนที่เพื่อบริการด้านทะเบียนราษฎร์และข้อมูลสารสนเทศ
และโครงการถโมบายเคลื่อนที่ เพื่อบริการด้านห้องสมุด โดยโครงการนี้ บริษัท ได้ทำกิจการร่วมค้า
เอกวัตร-ไอเน็ต ให้บริการในด้านคำปรึกษาใน การจัดทำ Solution
ที่เหมาะสมกับการนำเทคโนโลยีการเชื่อมต่อเครือข่ายผ่านทางระบบไร้สายจากรถโมบาย ไปยัง
เครือข่ายของหน่วยงานที่เกี่ยวข้องโดยเชื่อมต่อด้วยช่องทางที่เฉพาะที่เตรียมไว้ (VPN)

กิจกรรมเพื่อสังคม

บริษัทยึดมั่นสร้างสรรค์และจรรโลงสังคมไทยด้วยการประยุกต์ใช้เทคโนโลยีสารสนเทศและการสื่อสารที่เป็นประโยชน์มาพัฒนา
และส่งเสริมการเรียนรู้แก่เยาวชนไทย ดังโครงการ “ก้าวสู่วิชาชีพ เว็บมาสเตอร์” (INET
Young Webmaster Camp) ที่บริษัทร่วมกับสมาคมผู้ดูแลเว็บไทย (Thai Webmaster
Association) จัดทำขึ้นต่อเนื่องเป็นปีที่ 3 เพื่อเปิดโอกาสทางความรู้ ความคิดสร้างสรรค์
และเสริมประสบการณ์นอกห้องเรียนให้แก่เยาวชนไทยทั่วประเทศในการก้าวสู่การเป็นเว็บมาสเตอร์
มืออาชีพที่ดี มีจริยธรรม
อันจะเป็นรากฐานสำคัญในการพัฒนาสังคมและประเทศชาติให้เจริญรุดหน้าต่อไป

บริษัทยังให้การสนับสนุนกิจกรรมของมูลนิธิอินเทอร์เน็ตร่วมพัฒนาไทยเพื่อส่งเสริมการนำเทคโนโลยีสารสนเทศ
และอินเทอร์เน็ตมาใช้เป็นสื่อกลางในการพัฒนาเศรษฐกิจและสังคม โดยเฉพาะในชนบท ชุมชน
และผู้ด้อยโอกาสให้สามารถเรียนรู้ คุ้นเคย และสามารถใช้เทคโนโลยีชนิดนี้
ยกระดับความเป็นอยู่ของสังคมไทยให้ดีขึ้น

มาตรฐานระดับสากล ISO 9001: 2000

ด้วยปณิธานที่จะมุ่งมั่นพัฒนาและเสริมศักยภาพบริการที่ดีที่สุดเพื่อตอบสนองความต้องการแก่ลูกค้า
ส่งผลให้บริษัทได้

รับการรับรองระบบคุณภาพมาตรฐานระดับสากล ISO 9001:2000 มาอย่างต่อเนื่อง
ปัจจุบันได้ขยายขอบเขตการรับรอง

คุณภาพฯ ครอบคลุมบริการ Corporate Node, MetroLAN และ Data Center
ซึ่งบริษัทถือเป็นผู้ให้บริการอินเทอร์เน็ตรายแรกและรายเดียวของประเทศที่ได้ผ่านการรับรองคุณภาพฯ
ครอบคลุมทั้ง 3 บริการข้างต้น

3.3 สิทธิในการประกอบธุรกิจของบริษัท

กสท อนุมัติให้บริษัทดำเนินการให้บริการอินเทอร์เน็ต
ตามเงื่อนไขที่ระบุในสัญญาดำเนินการให้บริการ อินเทอร์เน็ต โดยมีสาระสำคัญของสัญญาดังต่อไปนี้

+-------------------+---+------------------------------------------------+
| ชื่อสัญญา            | : | สัญญาดำเนินการให้บริการอินเทอร์เน็ต (INTERNET)        |
+-------------------+---+------------------------------------------------+
| คู่สัญญา             | : | บริษัท กสท โทรคมนาคม จำกัด (มหาชน) (กสท)          |
|                   |   |                                                |
|                   |   | บริษัท อินเทอร์เน็ตประเทศไทย จำกัด (มหาชน)(บริษัท)     |
+-------------------+---+------------------------------------------------+
| วันที่ทำสัญญา         | : | 9 ตุลาคม 2540                                   |
+-------------------+---+------------------------------------------------+
| ส                 | : | กสท อนุมัติให้บริษ                                  |
| รุปสาระสำคัญของสัญญา |   | ัทดำเนินการให้บริการอินเทอร์เน็ตแก่ผู้ใช้บริการที่ติดตั้งเครื่องอ |
|                   |   | ุปกรณ์ในประเทศไทย ตามเงื่อนไขในสัญญา ตลอดจนกฎหมาย ม |
| กา                |   | ติคณะรัฐมนตรี ข้อบังคับ ระเบียบ คำสั่ง และนโยบายของ กสท |
| รให้บริการอินเทอร์เน็ต |   |                                                |
|                   |   | บริษัทต้องเช่าข่ายบริการโทรคมนาคมข                   |
|                   |   | อง กสท แต่ กสท อาจอนุญาตให้บริษัทเช่าข่ายบริการจากหน่วย |
|                   |   | งานอื่นซึ่งมีขอบเขตการให้บริการเฉพาะในประเทศไทย ทั้งนี้ บ |
|                   |   | ริษัทจะต้องให้บริการอินเทอร์เน็ต โดยผ่านข่ายบริการ โทรคมน |
|                   |   | าคมของ กสท หรือของหน่วยงานที่ กสท อนุญาตดังกล่าวเท่านั้น |
+-------------------+---+------------------------------------------------+
| การดำเ            | : |   บริษัทต้องไม่ดำเนินการให้บริการหรือกระทำการใดๆ       |
| นินงานและจัดให้บริการ |   |   อันเป็นการแข่งขันกับกิจกรรมหรือบริการหลักของ กสท      |
|                   |   |   ซึ่งได้แก่ บริการโทรศัพท์ระหว่างประเทศ               |
|                   |   |   การจัดห                                       |
|                   |   | าและการจัดโครงข่ายที่ใช้ในการสื่อสารในและระหว่างประเทศ |
|                   |   |   และกิจกรรมบริการอื่นที่ กสท                        |
|                   |   |   กำหนดให้เป็นกิจกรรมบริการหลักของ กสท ทั้งนี้ กสท      |
|                   |   |   เ                                            |
|                   |   | ป็นผู้วินิจฉัยว่ากิจกรรมหรือบริการใดเป็นกิจกรรมบริการหลักของ |
|                   |   |   กสท และให้คำวินิจฉัยของ กสท ดังกล่าวถือเป็นที่สุด       |
+-------------------+---+------------------------------------------------+
| ระ                | : |   กสท                                          |
| ยะเวลาการดำเนินการ |   |                                                |
|                   |   | ยินยอมให้บริษัทเป็นผู้ดำเนินการให้บริการตามสัญญานี้จนกว่าคณะ |
|                   |   |   รัฐมนตรีจะมีมติให้เลิกบริษัท                         |
|                   |   |   โดยเริ่มนับตั้งแต่วันแรกที่เปิดให้บริการ                 |
+-------------------+---+------------------------------------------------+

สิทธิใบอนุญาตการให้บริการของบริษัท แมนดาลา คอมมูนิเคชั่น จำกัด

ตามที่บริษัท แมนดาลา คอมมูนิเคชั่น จำกัด ซึ่งเป็นบริษัทย่อยของบริษัท อินเทอร์เน็ตประเทศไทย
จำกัด (มหาชน)ได้เริ่มประกอบธุรกิจให้บริการอินเทอร์เน็ต
โดยขอใบอนุญาตในการให้บริการอินเทอร์เน็ตกับคณะกรรมการกิจการโทรคมนาคมแห่งชาติ (กทช.)
ตั้งแต่วันที่ 16 กุมภาพันธ์ 2549ซึ่งเป็นใบอนุญาตแบบที่หนึ่ง
ประเภทไม่มีโครงข่ายโทรคมนาคมเป็นของตนเอง
(เช่าใช้ผ่านโครงข่ายโทรคมนาคมของผู้ให้บริการอื่น)
โดยได้อธิบายรายละเอียดขอบเขตบริการไว้ในหัวข้อที่ 5 เรื่องทรัพย์สินที่ใช้ในการประกอบธุรกิจ
ข้อ (3) นโยบายการลงทุนในบริษัทย่อย บริษัทร่วมและบริษัทที่เกี่ยวข้อง

3.4 การตลาดและสภาวะการแข่งขัน

3.4.1 ภาวะอุตสาหกรรมธุรกิจการให้บริการไอซีที

ปัจจุบันเทคโนโลยีสารสนเทศและการสื่อสาร (Information and Communication
Technology) ได้เข้ามามีบทบาทสำคัญของการดำรงชีวิตของประชาชนมากยิ่งขึ้น เทคโนโลยีต่างๆ
ได้ถูกประยุกต์ใช้ในด้านต่างๆ ไม่ว่าจะเป็นด้านอุตสาหกรรม การศึกษา การแพทย์
และการติดต่อสื่อสารและการสร้างความได้เปรียบในการแข่งขันทางการค้ากับประเทศต่างๆ
ประเทศไทยได้ให้ความสำคัญกับเทคโนโลยีสารสนเทศและการสื่อสารเพื่อนำพาประเทศให้เจริญก้าวหน้าไปสู่การเป็นเศรษฐกิจและสังคมแห่งภูมิปัญญาและการเรียนรู้
(Knowledge-based Economy) โดยการสนับสนุนให้มีการนำเทคโนโลยีไปใช้ในกิจกรรมต่างๆ
ทั้งในส่วนของภาครัฐและเอกชน

จากสถิติการใช้เทคโนโลยีสารสนเทศและการสื่อสารของไทยในช่วงปีที่ผ่านมาพบว่าการเติบโตของการอินเทอร์เน็ตความเร็วสูงหรือบรอดแบนด์มีอัตราการขยายตัวสูง
โดยศูนย์วิจัยกสิกรไทย ได้ประมาณการตัวเลขผู้ใช้บริการอินเทอร์เน็ตในประเทศในปี 2549
สูงถึงประมาณ 8.4 ล้านคน มีอัตราการเติบโตประมาณร้อยละ 10.9 ต่อปี
และมีแนวโน้มขยายไปยังภูมิภาคมากยิ่งขึ้น
ปัจจัยที่ส่งผลให้จำนวนผู้ใช้บริการขยายตัวนั้นส่วนใหญ่มาจากการขยายตัวของพื้นที่ให้บริการและราคาค่าบริการที่มีแนวโน้มต่ำลง
นอกจากนี้นโยบายการกำกับดูแลกิจการโทรคมนาคมของคณะกรรมการกิจการโทรคมนาคม (กทช.)
โดยเฉพาะเรื่องการกำหนดราคาขายส่งและขายปลีก
การออกใบอนุญาตประกอบธุรกิจอินเทอร์เน็ตประเภทต่างๆ
จะมีผลต่อเนื่องไปยังการกำหนดราคาค่าบริการอินเทอร์เน็ตด้วย

นอกจากนี้
ภาครัฐได้ส่งเสริมและผลักดันให้การพัฒนาเทคโนโลยีและการสื่อสารของประเทศให้เป็นวาระแห่งชาติ
การจัดทำกฎหมายพาณิชย์อิเล็กทรอนิกส์เพื่อส่งเสริมให้มีการค้าออนไลน์เพิ่มขึ้น
การลงทุนทางด้านวิทยาศาสตร์และเทคโนโลยีโดยเน้นการให้สิทธิประโยชน์เพิ่มเติมแก่กิจการที่มีการลงทุนทางด้านวิจัย
การนำเทคโนโลยีสารสนเทศไปใช้ในภาครัฐและภาคเอกชน
อีกทั้งยังส่งเสริมการพัฒนาบุคลากรทั้งในด้านการผลิตซอฟต์แวร์และฮาร์ดแวร์
และผลักดันให้เป็นสินค้าส่งออกเพิ่มขึ้น
เพื่อสนันสนุนให้ประเทศไทยก้าวสู่การเป็นศูนย์กลางด้านอุตสาหกรรมเทคโนโลยีสารสนเทศและการสื่อสารในระดับภูมิภาคเอเชียต่อไป

ตารางแสดงจำนวนผู้ใช้อินเทอร์เน็ตในประเทศไทยระหว่างปี 2547 – 2549

  --------------------------- -------------------------------------------
  ปี                           จำนวนผู้ใช้ (คน)

  2547                        6,971,528

  2548                        7,084,201

  2549                        8,465,283
  --------------------------- -------------------------------------------

แหล่งที่มา : ปี 2547-ปี 2548สำนักงานสถิติแห่งชาติ

ปี 2549 ศูนย์วิจัยกสิกรไทย

 สภาวะการแข่งขัน

หลังจากที่มีการจัดตั้งคณะกรรมการกิจการโทรคมนาคมแห่งชาติ (กทช.) เมื่อปลายปี 2548
เพื่อกำกับดูแลกิจการโทรคมนาคม ซึ่งรวมถึงการให้บริการอินเทอร์เน็ต
การออกใบอนุญาตประกอบการกับเอกชนผู้ให้บริการรายใหม่
การส่งเสริมการใช้เทคโนโลยีใหม่ในการบริการและการกำหนดค่าเชื่อมโครงข่ายของบริการ
ทำให้เกิดผู้ประกอบการที่ได้รับใบอนุญาตให้บริการอินเทอร์เน็ตเพิ่มขึ้นจำนวนมาก
และผู้ประกอบการให้บริการโทรคมนาคมประเภทสองและสามเพิ่มขึ้น
มีส่วนสำคัญต่อโครงสร้างการให้บริการอินเทอร์เน็ต ส่งผลให้ภาคธุรกิจอินเทอร์เน็ตในปี 2549
มีการแข่งขันรุนแรงขึ้น ในขณะที่ค่าบริการมีแนวโน้มลดลง
ทำให้ความสามารถในการทำกำไรจากธุรกิจนี้ลดลงด้วย ดังนั้น
ผู้ประกอบการแต่ละรายจึงมีการปรับกลยุทธ์การแข่งขันในตลาดไอซีที
ซึ่งบางรายอาจปรับโดยการเน้นไปที่กลุ่มลูกค้าให้ชัดเจน
บางรายอาจต้องหามูลค่าเพิ่มจากรูปแบบธุรกิจใหม่ๆ ที่สามารถรักษาอัตราการทำกำไรได้เหมือนเดิม
เป็นต้น

ในส่วนธุรกิจบริษัท นอกจากการให้บริการอินเทอร์เน็ตที่เป็นธุรกิจหลักของบริษัทแล้ว
บริษัทได้เล็งเห็นและตระหนักถึงแนวโน้มการแข่งขันที่รุนแรงในธุรกิจอินเทอร์เน็ตมาโดยตลอด
นับตั้งแต่ปี 2545 จึงได้มีการวางแผนทิศทางและปรับกลยุทธ์ในการดำเนินธุรกิจ
โดยมุ่งเน้นการพัฒนาและขยายการให้บริการไปในลักษณะของ Business Solutions
ซึ่งเป็นการให้บริการครบวงจรที่เกี่ยวข้องกับเทคโนโลยีสารสนเทศ
เพื่อตอบสนองความต้องการของลูกค้าเป้าหมายในประเภทธุรกิจต่างๆ ซึ่งตั้งแต่ปี 2549 เป็นต้นไป
บริษัทมีกลยุทธ์มุ่งเน้นในบริการที่ก่อให้เกิดรายได้อย่างสม่ำเสมอ (Recurring revenue)
การพัฒนาบริการบนพื้นฐานทรัพยากรเครือข่ายเพื่อรอบรับธุรกรรมที่สะดวก ฉับไว
และการบริหารจัดการข้อมูลสารสนเทศเพื่อตอบสนองการดำเนินชีวิตและธุรกิจสมัยใหม่
อันจะช่วยสร้างโอกาสและเสริมประสิทธิภาพในการดำเนินธุรกิจให้กับลูกค้า
และเพิ่มฐานรายได้สำหรับการเติบโตอย่างยั่งยืนของบริษัทในระยะยาว นอกจากนี้
เพื่อสร้างคุณภาพของรายได้ของบริษัทเพิ่มสูงขึ้น (Quality of Income)
บริษัทจึงได้ศึกษาและพัฒนาแนวทางการให้บริการใหม่ๆ ในธุรกิจอินเทอร์เน็ต เช่น Web 2.0
เป็นต้น

3.4.2 กลยุทธ์การแข่งขันของบริษัท 

เพื่อบรรลุเป้าหมายบริษัทที่วางไว้ จึงได้กำหนดกลยุทธ์การแข่งขัน ดังนี้

1.  ธุรกิจหลักของบริษัทตั้งอยู่บนพื้นฐาน recurring revenue
    โดยบริษัทมองหาโอกาสธุรกิจใหม่ที่มีการแข่งขันต่ำ เพื่อเพิ่มอัตราการทำกำไรให้สูงยิ่งขึ้น

2.  มุ่งเน้นธุรกิจด้าน Business Solutions
    เพื่อเป็นการต่อยอดจากธุรกิจเครือข่ายพื้นฐานที่ดีของบริษัท
    บริษัทดำเนินธุรกิจด้านไอซีทีโซลูชั่นครบวงจรเพื่อที่จะเพิ่มประสิทธิภาพในการดำเนินธุรกิจของลูกค้า
    บริษัทเชื่อว่าการสร้างธุรกิจนี้ จะทำให้บริษัทและลูกค้าเติบโตไปด้วยกัน เช่น บริการ EDC
    Network Pool บริการเครือข่ายรับชำระเงินผ่านบัตรเครดิต เดบิต สมาร์ตการ์ด
    รวมถึงการขาย ให้เช่าเครื่องรับชำระเงินผ่านบัตรอิเล็กทรอนิกส์
    ด้วยเครือข่ายทันสมัยที่เชื่อมโยงกับสถาบันการเงินชั้นนำ

3.  การเปลี่ยนลูกค้าเป็นพันธมิตรเพื่อเพิ่มมูลค่าทางธุรกิจให้กับลูกค้า -
    นอกจากการดำเนินธุรกิจร่วมกับลูกค้าแล้ว บริษัท เล็งเห็นการเพิ่มมูลค่าทางธุรกิจให้กับลูกค้า
    จึงได้ร่วมมือกับลูกค้าเพื่อนำไปสู่การเป็นพันธมิตรทางธุรกิจร่วมกัน
    เพื่อเป็นการสร้างความสัมพันธ์ทางธุรกิจ และเสริมธุรกิจให้ซึ่งกันและกัน เช่น
    บริษัทได้ร่วมมือกับ บมจ. ทีโอที ในการให้บริการ Broadband Plus
    ซึ่งเป็นบริการอินเทอร์เน็ตความเร็วสูงแบบเหมาจ่ายรายเดือน
    โดยมุ่งเน้นลูกค้าองค์กรขนาดกลางและขนาดย่อม (SMEs) เป็นต้น

3.5 งานที่ยังไม่ได้ส่งมอบ 

-ไม่มี-